สวัสดีค่ะ คือดิฉันมีอาการตกขาวค่ะ เมื่อก่อนแค่แป้งเปียก ไม่มีอาการคัน แต่ช่วง 2-3 อาทิตย์เริ่มมีอาการคันช่วงขอบบิกินี่ค่ะดูแล้วเป็นเส้นๆสีแดงเวลาโดนน้ำจะแสบมากค่ะ จะคันมากเวลากลางคืน และตอนนี้คือตกขาวมาเยอะมากจนแฉะชั้นใน บางครั้งจนต้องใส่ผ้าอนามัยช่วยหรือใช้ทิชชู่พับหนาๆรองไว้เลยค่ะ ตอนนี้เริ่มมีอาการคันภายในบ้างแล้ว คือก่อนหน้าจะมีอาการเคยสังเกตุว่า เวลาฉี่จะมีกลิ่นคาวมากค่ะ ก่อนนี้เคยเป็นกินยาคูลล์ก็หาย แต่ตอนนี้ไม่หายค่ะ รู้สึกกลัวมากค่ะ ตกขาวมีทั้งใสเป็นมูกเหนียวและแป้งเปียกค่ะ ไม่ทราบว่าเป็นเพราะใช้สบู่อนามัยสำหรับจุดซ่อนเร้นหรือเปล่าคะ รบกวนคุณตอบด้วยนะคะขอบค่ะ
สวัสดีค่ะ @การตกขาวแบ่งเป็น 2แบบ คือ -ตกขาวแบบปกติ: โดยลักษณะสีขาวใส ขาวขุ่นเนื้อหยาบ ไม่มีกลิ่นเหม็น -ส่วนการตกขาวแบบผิดปกติ: ลักษณะสีเขียว เหลือง ตกขาวปนเลือด กลิ่นเหม็น ซึ่งอาการตกขาวที่ผิดปกตินี้ สามารถเกิดได้จาก ช่องคลอดหรือ อาจเกิดจากมดลูกอักเสบค่ะ โดยเชื้อที่ก่อโรค อาจเป็นเชื้อรา เชื้อแบคทีเรีย เชื้อหนองในแท้ เชื้อหนองในเทียม เป็นต้น **กรณีของ นั้นคิดว่า เป็นอาการตกขาวที่ผิดปกติ แต่ยังระบุสาเหตุไม่ได้นะคะ แนะนำให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะ. และหากไม่ดีขึ้น แนะนำให้ไปพบสูตินารีแพทย์เพื่อรับการวินิจฉัยและรักษาต่อไปค่ะ